  Виталий Пронин «Иднакар» журналэз кылдытӥсь Алексей Коробейников.Алигес Национальной библиотекаысь «Удмурт шаер» клуб тунсыко пумиськон ортчытӥз. Ужрад но адӟытон сӥземын вал  тодмо историклы, профессорлы, «Иднакар» журналэз кылдытӥсьлы, сое поттӥсьлы Алексей Коробейниковлы.Алексей Владимировичлы 55 арес тырмиз. Сое ӟечкыланы вуиллям элькунысьтымы шаерчиос, тодосчиос, югдурез утён удысын тыршисьёс, музейын ужасьёс. Ужрадэз дасясьёс котыр ласянь усьтӥзы кунозэс: Коробейников - тодосчи (солэн 200-лэсь уно наукая Удмуртиын, Россиын но кунгож сьӧрын печатлам статьяосыз), Коробейников  - писатель (50-лэсь уно книгаосыз), Коробейников - дышетӥсь (со дайвингъя инструктор луиз ини). Кылзэм гинэ ӧвӧл, люкаськемъёс учкизы А. Коробейниковлэн ву ултӥ уямзэ, ужрадэз нуись Денис Сахарных возьматӥз  Воткинск тыметысен лэсьтэм Р. Вагиновлэсь репортажзэ.Ми соин тодматским Удмуртилэн историезлы сӥзем книгаез дасякумы. Алексей Владимирович ачиз ӵектӥз таӵе бичет поттыны. Со печатламын Брайльлэн шрифтэныз но чакламын синтэм но ляб адӟись лыдӟисьёслы. Та адямилэн туж трос малпанъёсыз, проектъёсыз, соин капчи ужаны, малы ке шуоно тодӥськод: Алексей Владимирович сётэм кылзэ быдэстоз, ваньзэ дыраз но рос-прос лэсьтоз. Оскиськом милям азьланяз валче проектъёсмы луозы на, - шуэ Национальной библиотекалэн кивалтӥсез Татьяна Тенсина.Галина Савина Туспуктэм: unatlib.ru Теги: даноадямиос Йскалыкбиблиотека  